张镃
王荆文公有客至当饮酒篇姜邦杰广其意赋诗见
客至当饮酒，客云亦饮酒。
有客与无客，酒杯不离手。
昔贤立意固可嘉，今贤广之尤足夸。
人生都无四万日，炊黍未办鬓已华。
功名富贵软铁汉，四万日中先太半。
穉衰忧病睡工夫，余剩不能供罋算。
何当筠笼罩住兔与乌，请渠同道黄金壶。
皇王帝霸果何事，醉眼一觑皆虚无。
春风今年春雨粗，池中水通门前湖。
生杨洲帝系板舫，艳杏桥上行巾车。
才晴肯放此乐缓，客有与无俱不管。
诗成书纸或书墙，后五十年坟草长。